ਅਲੀ ਫਜ਼ਲੀ ਮੋਨਫ਼ੇਅਰਡ
ਅਲੀ "ਅਲੀਰੇਜ਼ਾ" ਫਜ਼ਲੀ ਮੋਨਫ਼ੇਅਰਡ (2001 - 4 ਮਈ, 2021) ਇੱਕ ਗੇਅ ਈਰਾਨੀ ਨਾਗਰਿਕ ਸੀ, ਜਿਸਨੂੰ ਉਸਦੇ ਜਿਨਸੀ ਝੁਕਾਅ ਕਾਰਨ ਈਰਾਨ ਦੇ ਖੁਜ਼ੇਸਤਾਨ ਪ੍ਰਾਂਤ ਦੇ ਅਹਵਾਜ਼ ਸ਼ਹਿਰ ਨੇੜੇ ਤਿੰਨ ਆਦਮੀਆਂ, ਅਰਥਾਤ ਉਸਦੇ ਸੌਤੇਲੇ ਭਰਾ ਅਤੇ ਦੋ ਚਚੇਰੇ ਭਰਾਵਾਂ ਦੁਆਰਾ ਅਗਵਾ ਕਰਕੇ ਕਤਲ ਕਰ ਦਿੱਤਾ ਗਿਆ ਸੀ। ਕਤਲ ਦੀਆਂ ਖ਼ਬਰਾਂ ਨੇ ਮਹੱਤਵਪੂਰਨ ਔਨਲਾਈਨ ਕਵਰੇਜ ਪੈਦਾ ਕੀਤੀ ਅਤੇ ਕਾਰਕੁੰਨਾਂ ਅਤੇ ਮਸ਼ਹੂਰ ਹਸਤੀਆਂ ਦੁਆਰਾ ਈਰਾਨ ਵਿੱਚ ਹੋਮੋਫੋਬੀਆ ਨੂੰ ਚੁਣੌਤੀ ਦੇਣ ਲਈ ਕਾਲ ਕੀਤੀ ਗਈ।

ਇਤਿਹਾਸ 
ਆਨਰ ਕਿਲਿੰਗ ਵਜੋਂ ਪਛਾਣੇ ਗਏ ਇਸ ਕੇਸ ਵਿਚ ਸਿਰ ਵੱਢ ਕੇ ਉਸਦਾ  ਕਤਲ ਕੀਤਾ ਗਿਆ ਸੀ ਜਦੋਂ ਫਾਜ਼ਲੀ ਮੋਨਫ਼ੇਅਰਡ ਦੇ ਸੌਤੇਲੇ ਭਰਾ ਨੂੰ ਉਸਦੇ ਫੌਜੀ ਸੇਵਾ ਛੋਟ ਕਾਰਡ ਤੋਂ ਉਸਦੇ ਜਿਨਸੀ ਰੁਝਾਨ ਬਾਰੇ ਪਤਾ ਲੱਗਾ ਸੀ। ਈਰਾਨ ਦੇ ਫੌਜੀ ਕਾਨੂੰਨ ਗੇਅ ਲੋਕਾਂ ਨੂੰ ਲਾਜ਼ਮੀ ਫੌਜੀ ਸੇਵਾ ਤੋਂ ਛੋਟ ਦਿੰਦੇ ਹਨ। ਦੱਸਿਆ ਜਾਂਦਾ ਹੈ ਕਿ ਫਾਜ਼ਲੀ ਮੋਨਫ਼ੇਅਰਡ ਆਪਣੀ ਫੌਜੀ ਸੇਵਾ ਤੋਂ ਛੋਟ ਪ੍ਰਾਪਤ ਕਰਨ ਤੋਂ ਬਾਅਦ ਤੁਰਕੀ ਜਾਣ ਅਤੇ ਸ਼ਰਣ ਲੈਣ ਦੀ ਯੋਜਨਾ ਬਣਾ ਰਿਹਾ ਸੀ। ਈਰਾਨੀ ਐਲ.ਜੀ.ਬੀ.ਟੀ.ਕਿਉ.+ ਅਧਿਕਾਰ ਸਮੂਹ 6ਰੰਗ, ਅਨੁਸਾਰ, ਫਜ਼ਲੀ ਮੋਨਫ਼ੇਅਰਡ ਦੀ ਮਾਂ ਨੂੰ ਮੌਤ ਬਾਰੇ ਪਤਾ ਲੱਗਣ ਤੋਂ ਬਾਅਦ ਹਸਪਤਾਲ ਵਿੱਚ ਦਾਖਲ ਕਰਵਾਇਆ ਗਿਆ ਸੀ ਅਤੇ ਉਸਦੇ ਸੌਤੇਲੇ ਭਰਾ ਅਤੇ ਚਚੇਰੇ ਭਰਾਵਾਂ ਨੂੰ ਗ੍ਰਿਫ਼ਤਾਰ ਕੀਤਾ ਗਿਆ ਸੀ।

ਈਰਾਨ ਦੇ ਐਲ.ਜੀ.ਬੀ.ਟੀ. ਵਿਰੋਧੀ ਫੌਜੀ ਕਾਨੂੰਨ ਨੂੰ ਫਾਜ਼ਲੀ ਮੋਨਫ਼ੇਅਰਡ ਦੇ ਕਤਲ ਲਈ ਜ਼ਿੰਮੇਵਾਰ ਠਹਿਰਾਇਆ ਗਿਆ ਹੈ।

ਉਹਨਾਂ ਵਿਅਕਤੀਆਂ ਅਨੁਸਾਰ ਜੋ ਅਲੀਰੇਜ਼ਾ ਫਜ਼ਲੀ ਮੋਨਫ਼ੇਅਰਡ ਨੂੰ ਉਸਦੀ ਹੱਤਿਆ ਤੋਂ ਪਹਿਲਾਂ ਜਾਣਦੇ ਸਨ, ਉਸਨੂੰ ਕਈ ਸਾਲਾਂ ਤੋਂ ਗੇਅ ਅਤੇ ਟ੍ਰਾਂਸਫੋਬਿਕ ਪਰੇਸ਼ਾਨੀ ਦਾ ਸਾਹਮਣਾ ਕਰਨਾ ਪਿਆ ਸੀ, ਜਿਸਦੀ ਉਸਨੇ ਕਦੇ ਵੀ "ਅਧਿਕਾਰੀਆਂ ਦੇ ਹੱਥੋਂ ਹਿੰਸਾ ਅਤੇ ਮੁਕੱਦਮੇ ਦਾ ਸਾਹਮਣਾ ਕਰਨ ਦੇ ਡਰੋਂ" ਪੁਲਿਸ ਨੂੰ ਰਿਪੋਰਟ ਨਹੀਂ ਕੀਤੀ ਸੀ।

ਪ੍ਰਤੀਕਿਰਿਆ 
ਅਮਰੀਕੀ ਗਾਇਕ ਡੇਮੀ ਲੋਵਾਟੋ ਸਮੇਤ ਕਾਰਕੁਨਾਂ ਅਤੇ ਮਸ਼ਹੂਰ ਹਸਤੀਆਂ ਨੇ ਈਰਾਨ ਵਿੱਚ ਹੋਮੋਫੋਬੀਆ ਪ੍ਰਤੀ ਜਾਗਰੂਕਤਾ ਪੈਦਾ ਕਰਨ ਲਈ ਕਤਲ ਬਾਰੇ ਸੋਸ਼ਲ ਮੀਡੀਆ 'ਤੇ ਪੋਸਟ ਕੀਤਾ। ਈਰਾਨੀ ਐਲ.ਜੀ.ਬੀ.ਟੀ. ਕਾਰਕੁਨ ਮਸੀਹ ਅਲੀਨੇਜਾਦ, ਜੋ ਸੰਯੁਕਤ ਰਾਜ ਅਮਰੀਕਾ ਵਿੱਚ ਰਹਿੰਦਾ ਹੈ, ਉਸ ਨੇ ਇਨਸਾਈਡਰ ਨੂੰ ਦੱਸਿਆ ਕਿ "ਮੈਂ ਉਸਦੇ ਪੇਜ ਨੂੰ ਵੇਖਣ ਗਿਆ ਅਤੇ ਮੈਂ ਪਾਇਆ ਕਿ ਉਹ ਜ਼ਿੰਦਗੀ ਨਾਲ ਭਰਪੂਰ ਸੀ। ਤੁਰੰਤ, ਮੈਂ ਆਪਣੇ ਸੋਸ਼ਲ ਮੀਡੀਆ 'ਤੇ ਉਸਦੀ ਮੌਤ ਬਾਰੇ ਪੋਸਟ ਕੀਤਾ ਅਤੇ ਇਹ ਵਾਇਰਲ ਹੋ ਗਿਆ। ਮੈਂ ਚਾਹੁੰਦਾ ਹਾਂ ਕਿ ਕਾਸ਼ ਉਸਨੂੰ ਜਿਉਂਦੇ-ਜੀਅ ਇਸ ਤਰ੍ਹਾਂ ਦਾ ਧਿਆਨ ਮਿਲਿਆ ਹੁੰਦਾ।" 

ਬਹੁਤ ਸਾਰੇ ਐਲ.ਜੀ.ਬੀ.ਟੀ. ਈਰਾਨੀ ਲੋਕਾਂ ਨੇ ਕਤਲ ਦੇ ਵਿਰੋਧ ਵਿੱਚ ਆਪਣੇ ਸਾਥੀਆਂ ਨਾਲ ਸੈਰ ਕਰਨ ਅਤੇ ਸਤਰੰਗੀ ਝੰਡੇ ਪ੍ਰਦਰਸ਼ਿਤ ਕਰਨ ਲਈ ਗੁਪਤ ਤੌਰ 'ਤੇ ਵੀਡੀਓ ਬਣਾਈਆਂ। ਮਨੁੱਖੀ ਅਧਿਕਾਰ ਸੰਗਠਨ ਐਮਨੈਸਟੀ ਇੰਟਰਨੈਸ਼ਨਲ ਨੇ ਹੱਤਿਆ ਦੀ ਪੂਰੀ ਜਾਂਚ ਕੀਤੀ ਅਤੇ ਈਰਾਨ ਦੇ ਐਂਟੀ-ਗੇਅ ਕਾਨੂੰਨਾਂ ਨੂੰ ਰੱਦ ਕਰਨ ਦੀ ਮੰਗ ਕੀਤੀ ਹੈ।

ਹਵਾਲੇ

ਬਾਹਰੀ ਲਿੰਕ 

 Instagram ਖਾਤਾ
ਮੌਤ 2021
ਜਨਮ 2001